
A téma érzékenységi miatt nem szeretnénk kiemelten egy családot bemutatni, de nagy örömmel osztjuk meg a befolyt adomány sorsát. A márciusi lezárást követő fél évben **94 új család** tapasztalhatta meg a FECSKE szolgálat segítségét. Sajnos olyan családok is vannak közöttük, ahol nem csak egy fogyatékossággal élőt látnak el, hiszen összesen **104 új gondoskodást igénylő** lépett be az április-szeptember időszakban a rendszerbe. Közöttük legnagyobb arányban az értelmi sérültek (25%), a halmozottan sérültek (36%) és autisták (22%) találhatóak.



Ahogy írtuk 50 000 Ft 20 dolgos vagy éppen pihenős órát jelent, de hála minden adományozónak ennél jóval többet biztosíthattunk. Majdnem **200 órában adhattunk időt**, hogy munkahelyi háztartásbeli, családi kötelezettségüknek, tehessenek eleget a szülők. Vagy egyszerűen csak pár órában megpihenve egymással is tölthessenek időt.

A szolgáltatott órák számát tekintve nem tudunk bontást adni az új családokra vonatkozólag. „Csak” az összes óraszámmal szolgálhatunk: **28 169**!

Köszönjük, hogy támogatóink hozzájárulta FECSKE szolgálatunk működtetéséhez. Nélkülük kevesebben tudták volna igénybe venni ezt a hihetetlenül fontos és hasznos lehetőséget:

*„A család többi tagja bármikor elmehet otthonról, én csak akkor, ha a gyermeket biztonságban tudom, ezt a biztonságot a Fecske adja.”*

*„Lehetővé teszi, hogy hetente egyszer 1-2 órát kiszakadjak a "mókuskerékből" és egy kicsit önmagamra is figyeljek. E nélkül a feltöltődés nélkül, azt hiszem, megőrülnék. Örülök, hogy a kölcsönös bizalomra épülő kapcsolatunk a Fecskével már-már baráti mélységű.”*

*„Szinte lehetetlen volt eddig, hogy a férjemmel közös időt töltsünk. A Fecskénk segít nekünk ebben.”*

*„Nagyon köszönöm a munkájukat, az önök segítsége nagyon sokat jelent a számomra. Fizikailag is nagy a segítségük, de lelkileg is, hogy nem vagyok teljesen egyedül a teendőimmel. Ez akkora erőt ad, hogy azokon a napokon, amikor a Fecske itt van, háromszor annyi mindent végzek el, még délután, sőt éjjel későig is teljes intenzitással dolgozom! Nagyon, kimondhatatlanul köszönöm, hogy nem hagyják magukra ezeket a szerencsétlen családokat.”*